મુંબઇ: દેશની જાયન્ટ એન્જિનિયરિંગ કંપની લાર્સન એન્ડ ટુબ્રો(એલ એન્ડ ટી)ની 73મી એજીએમમાં ગુરુવારે ધાંધલ-ધમાલનાં દૃશ્યો સર્જાયાં હતાં. નોનએક્ઝિક્યુટિવ ચેરમેન એ. એમ નાયકે માર્શલોને બોલાવી કેટલાક શેરહોલ્ડર્સને બહાર કાઢી મૂકવાનો આદેશ પણ આપી દીધો હતો. વાસ્તવમાં શેરહોલ્ડર્સે કંપનીની જમીન પર કેન્સર હોસ્પિટલ બાંધવા સામે પ્રશ્નો ઊભા કર્યા હતા. આ હોસ્પિટલ નાયક પોતાની પૌત્રીની યાદમાં બનાવવા માગે છે. તેમની પૌત્રી નિરાલીનું નાનપણમાં જ કેન્સરથી નિધન થયું હતું.